
_START_ARTICLE_
Boris Johnson
_START_SECTION_
Medlem af Underhuset
_START_PARAGRAPH_
I 2001 afløste Boris Johnson den tidligere forsvarsminister Michael Heseltine som underhusmedlem for Henley-on-Thames kredsen i Oxfordshire. Johnson repræsenterede kredsen, indtil han blev borgmester i London i 2008._NEWLINE_I 2015 vendte Boris Johnson tilbage til Underhuset. Nu repræsenterer han Uxbridge and South Ruislip kredsen i Hillingdon i den vestlige del af Stor-London.
_START_SECTION_
Borgmester for London
_START_PARAGRAPH_
I 2008 afløste Boris Johnson Ken Livingstone som borgmester for London. I 2016 gik posten videre til Labour politikeren Sadiq Khan.
_START_SECTION_
Kampagnen for Brexit
_START_PARAGRAPH_
Boris Johnson spillede en fremtrædende rolle i kampagnen for at melde Storbritannien ud af EU (Leave-kampagnen). Ved folkeafstemningen den 23. juni 2016 stemte 51,89 procent af vælgerne for en udmeldelse (Brexit). _NEWLINE_Det var ventet, at Boris Johnson ville stille op til posten som David Camerons efterfølger (som premierminister og konservativ partileder). Justitsminister Michael Gove, der havde været Johnsons nære allierede under Leave-kampagnen, blev udset til at være Johnsons kampagneleder ved valget af ny konservativ leder. _NEWLINE_Tidligt på formiddagen den 30. juni 2016 meddelte Gove imidlertid, at han selv ville stille op til lederposten, og Boris Johnson trak sit kandidatur. Efter et par afstemninger blandt de konservative parlamentarikere tiltrådte Theresa May som premierminister og konservativ partileder den 13. juli 2016 .
_START_SECTION_
Udenrigsminister
_START_PARAGRAPH_
Boris Johnson blev udenrigsminister den 13. juli 2016 i Regeringen Theresa May. Han blev to år efter, afløst af Jeremy Hunt.